अमेरिका के राष्ट्रपति डोनाल्ड ट्रंप और उत्तर कोरिया के शासक किम जोंग-उन के बीच जून में होने वाली शिखर बैठक सिंगापुर में हो सकती है. दक्षिण कोरियाई अखबार ‘ चोसुन इल्बो ’ ने सोमवार को प्रकाशित अपनी खबर में उक्त बात कही है. ट्रंप ने बीते सप्ताहांत पर कहा था कि दोनों नेताओं के बीच होने वाली शिखर बैठक के लिए तारीख और जगह तय हो गयी है. अमेरिकी राष्ट्रपति और कोरियाई शासक के बीच यह पहली बैठक होगी.